CELEX: 32022D0124
Language: hu
Date: 2022-01-25 00:00:00
Title: A Tanács (EU) 2022/124 határozata (2022. január 25.) az Amerikai Egyesült Államok és az Európai Közösség és tagállamai közötti légiközlekedési megállapodás módosításáról szóló jegyzőkönyvnek az Európai Unió nevében történő megkötéséről

2022.1.31.   
               
               
                  HU
               
               
                  Az Európai Unió Hivatalos Lapja
               
               
                  L 20/38
               
            
         A TANÁCS (EU) 2022/124 HATÁROZATA
         (2022. január 25.)
         az Amerikai Egyesült Államok és az Európai Közösség és tagállamai közötti légiközlekedési megállapodás módosításáról szóló jegyzőkönyvnek az Európai Unió nevében történő megkötéséről
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 100. cikke (2) bekezdésére, összefüggésben 218. cikke (6) bekezdésének a) pontjával,
         tekintettel az Európai Bizottság javaslatára,
         tekintettel az Európai Parlament egyetértésére (1),
         mivel:
         
                     (1)
                  
                  
                     A Tanács és az Európai Unió tagállamai kormányainak a Tanács keretében ülésező képviselői által elfogadott 2010/465/EU határozattal (2) összhangban 2010. június 24-én aláírták az Amerikai Egyesült Államok és az Európai Közösség és tagállamai közötti légiközlekedési megállapodás módosításáról szóló, 2007. április 25-én és 30-án aláírt jegyzőkönyvet (a továbbiakban: a jegyzőkönyv), figyelemmel annak egy későbbi időpontban történő megkötésére.
                  
               
                     (2)
                  
                  
                     A Horvát Köztársaság kivételével valamennyi tagállam megerősítette a jegyzőkönyvet. A Horvát Köztársaságnak a 2012. évi csatlakozási szerződés 6. cikkének (2) bekezdésével összhangban csatlakoznia kell a jegyzőkönyvhöz.
                  
               
                     (3)
                  
                  
                     A jegyzőkönyvet jóvá kell hagyni.
                  
               
                     (4)
                  
                  
                     mivel a tagállamok tájékoztatási kötelezettségére vonatkozó, a 2010/465/EU határozat 5. cikkére a továbbiakban nincs szükség, az említett cikk alkalmazását e határozat hatálybalépésének időpontjától meg kell szüntetni,
                  
               ELFOGADTA EZT A HATÁROZATOT:
         
            1. cikk
            Az Amerikai Egyesült Államok és az Európai Közösség és tagállamai közötti légiközlekedési megállapodás módosításáról szóló, 2007. április 25-én és 30-án aláírt jegyzőkönyvet (a továbbiakban: a jegyzőkönyv) a Tanács az Európai Unió nevében jóváhagyja (3).
         
         
            2. cikk
            A Tanács elnöke az Unió nevében jogosult a jegyzőkönyv 10. cikkében meghatározott diplomáciai jegyzékváltásra.
         
         
            3. cikk
            A 2010/465/EU határozat 5. cikkének alkalmazását e határozat hatálybalépésének időpontjátóln meg kell szüntetni.
         
         
            4. cikk
            Ez a határozat az elfogadásának napján lép hatályba.
         
         
            Kelt Brüsszelben, 2022. január 25-én.
            
               
                  a Tanács részéről
               
               
                  az elnök
               
               C. BEAUNE
            
         
         
            (1)  2021. december 14-i egyetértés (a Hivatalos Lapban még nem tették közzé).
         
            (2)  A Tanács és az Európai Unió tagállamai kormányainak a Tanács keretében ülésező képviselői által elfogadott 2010/465/EU határozat (2010. június 24.) az egyrészről az Amerikai Egyesült Államok, másrészről az Európai Közösség és tagállamai közötti légiközlekedési megállapodás módosításáról szóló jegyzőkönyv aláírásáról és ideiglenes alkalmazásáról (HL L 223., 2010.8.25., 1. o.).
         
            (3)  A jegyzőkönyv szövegét a HL L 223., 2010.8.25. számának 3. oldalán hirdették ki az aláírásról szóló határozattal együtt.